మలప్పురం
కేరళ రాష్ట్రంలోని 14 జిల్లాలలో మలప్పురం జిల్లా ఒకటి. మలప్పురం జిల్లా 1969 జూన్ 16 న రూపొందించబడింది. మునుపటి పాలక్కాడ్ జిల్లా మరియు కోళికోడ్ జిల్లా
మలప్పురం అంటే కొండల మీద ఉన్న పురం అని అర్ధం. జిల్లారూపొందించక ముందు జిల్లా కేంద్రం పేరును జిల్లాకు నిర్ణయించబడింది. జిల్లా రూపొందించక ముందు ఈ ప్రాంతాన్నీ ఎర్నాడు, వల్లువనాడు (సదరన్ మలబార్) అని పిలిచేవారు.
జిల్లా ప్రాంతం వేదాధ్యాయానికి మరియు ప్రాంతీయ రాజకీయాలకు కేంద్రంగా ఉండేది. తిరునవయ సంప్రదాయ ఆయుర్వేద వైద్యానికి పుట్టిల్లు. కోత్తక్కల్ ముస్లిం విద్యాకేంద్రానికి కేంద్రానికి కేంద్రంగా ఉంది. మలప్పురం జిల్లాలో పొన్నై, మంజేరి, 
పెరిందల్మన్న, కోత్తక్కల్ మొదలైన పట్టణాలు ఉన్నాయి. 1921లో ప్రస్తుత మలప్పురం జిల్లా విధ్వంసకర తిరుగుబాటు మరియు మూకుమ్మడి హత్యలకు (మోపలా రిబెల్లియన్) సాక్ష్యంగా ఉనది. తరువాత ఆర్థిక, సాంఘిక మరియు రాజకీయ అభివృద్ధి కొనసాగింది. కేరళ రాష్ట్రంలో కమ్యూనిస్టు పాలన ఆరంభకాలంలో లాండ్ రిఫార్ం ఆఫ్ కేరళ చట్టం కింద కేరళాలో భూసంస్కరణ జరిగింది. 1970లో పర్షియన్ గల్ఫ్ వద్ద బృహత్తర చమురు నిల్వలు వెలువడ్డాయి. తరువాత పర్షియన్ గల్ఫ్‌లో ఆర్థిక వెల్లువ కొనసాగింది. తరువాత వేలాది నైపుణ్యరహిత శ్రామికులకు పర్షియన్ గల్ఫ్‌లో పనిచేయడానికి అవకాశం లభించింది. పర్షియన్ గల్ఫ్‌లో పనిచేయడానికి వలస పోయిన శ్రామికులు ధనం పంపడం వలన జిల్లా ప్రాంతంలోని ఆర్థికవ్యవస్థ అభివృద్ధి పధంలో పరుగులు తీసింది. 20వ శతాబ్ధానికి జిల్లా ఆరోగ్య వ్యవస్థ ప్రథమస్థాయి - ప్రపంచ ఆరోగ్యసూచిక స్థాయికి చేరుకుంది. విద్యాపరంగా కూడా ప్రంపంచ స్థాయి ప్రమణాలకు చేరుకుంది.
జిల్లాకు సంపన్నమైన సాంస్కృతిక రాజకీయ చరిత్ర ఉంది. పొన్నై నౌకాశ్రయం రోం వ్యాపారానికి కేంద్రంగా ఉంది. చేర సామ్రాజ్యం తరువాత పలు సాంరాజ్యాలు ఈ భూభాగాన్ని పాలించాయి. 9వ శతాబ్దం నాటికి ఈ భూభాగాన్ని మహోదయపురం చక్రవర్తి కులశేఖర చక్రవర్తి పాలించాడు. కులశేఖర రాజ్యపతనం తరువాత పలు నాయర్ రాజ్యాలు ఏర్పడ్డాయి. నయర్ రాజ్యాలలో వల్లువనాడు (సదరన్ మలనాడు), తనూర్ సామ్రాజ్యం, పరప్పనాడు, నెడియురుప్పు (జమోరిన్) మొదలైనవి ప్రధానంగా ఉన్నాయి. 13వ శతాబ్దం నాటికి కోళికోడ్‌కు చెందిన సమూదిరి మలబారు తీరం వెంట తమరాజ్యాన్ని విస్తరిస్తూ మలబార్ తీరప్రాంతం అంతటినీ తమ ఆధీనంలోకి తీసుకువచ్చారు. తిరునవయ మామనకం రాజధాని తిరునవయ మలప్పురం జిల్లాలో ఉంది. 15వ శతాబ్దంలో కాలనీ శక్తులు జిల్లాభూభాగంలో ప్రవేశించాయి. చిరుచిరు సమూతిరి సంస్థానాలు విదేశీ శక్తులతో సంబధాలు కలిగి ఉన్నాయి. 18వ శతాబ్దం నాటికి హైదర్ అలీ మరియు టిప్పు సుల్తాన్ సమూదిరి భూభాగంలో ప్రవేశించాడు.
మలప్పురం 20వ శతాబ్దం ఆరంభంలో ఖిలాఫత్ ఉద్యమం మరియు మొప్లాజ్ తిరుగుబాటులో భాగస్వామ్యం వహించింది.
1947లో దేశానికి స్వాతంత్ర్యం రాకముందు బ్రిటిష్ ఇండియాలో మద్రాసు ప్రెసిడెన్సీలో మలప్పురం జిల్లా భాగంగా ఉండేది. స్వతంత్రం తరువాత కూడా మలప్పురం మద్రాస్ రాష్ట్రంలో భాగంగా ఉండేది. 1956 నవంబరు 1 న మలబార్ జిల్లా ప్రాంతం కేరళ రాష్ట్రం లోని ట్రావంకోర్- కొస్చిన్ లో భాగంగా మారింది. 1957-1969 మద్య కాలంలో భూభాగంలో పెద్ద ఎత్తున మార్పులు జరిగాయి. 1957లో కొత్తగా రూపొందించబడిన తిరూర్ తాలూకాలో ఎర్నాడు మరియు పొన్నై తాలూకాలు విలీనం చేయబడ్డాయి. పొన్నై తాలూకాలోని ఇతర ప్రాంతం కొత్తగా రూపొందించబడిన చవక్కాడి తాలూకాలో విలీనం చేయబడింది. మిగిలిన భాగం ప్రస్తుత పొన్నై తాలూకాగా రూపొందింది. మునుపటి పెరిందల్మన్న తాలూకా నుండి వల్లువనాడు తాలూకా రూపొందించబడింది. ఎర్నాడు తాలూకా మరియు తిరూర్ తాలూకాలు కోళికోడు జిల్లాలో భాగంగా ఉన్నాయి. పెరిందమల మరియు పొన్నై తాలూకాలు పాలక్కాడు జిల్లాలో భాగంగా ఉన్నాయి. 
ఎర్నాడు, పెరిందమల, తిరూరు మరియు పొన్నై తాలూకాలను చేర్చి మలప్పురం జిల్లా రూపొందించబడింది.తిరూరు మరియు పొన్నై తాలూకాలు, బియ్యం, వెలియంకోడ్, మనౌర్ మరియు కొడింహి చేపల వేట మరియు బోటింగ్ వసతి కల్పిస్తుంది.
మలప్పురం జిల్లాలో విస్తారమైన వన్యమృగసంపద మరియు చిన్నచిన్న కొండలు, అరణ్యాలు, చిన్న నదులు మరియు నీటి ప్రవాహాలు ఉన్నాయి. వరి, పోకచెక్క, నల్లమిరియాలు, అల్లం, పప్పులు, కొబ్బరి, అరటి, కర్రపెడెలం, రబ్బరు ప్లాంటేషన్ ఉన్నాయి. మలప్పురం ముస్లిం ప్రజలు అధికంగా ఉన్న జిల్లాలలో ఒకటి. జిల్లాలోని హిందూ ఆలయాలు మరియు మోప్లా మసీదులలో వర్షిక వర్ణరంజిత ఉత్సవాలు నిర్వహించబడుతుంటాయి. కేరళ రాష్ట్రంలో మలప్పురం చాలాప్రాబల్యత సంతరించుకున్న జిల్లాగా గుర్తించబడుతుంది. 
జిల్లాలో హిందువులు, ముస్లిములు, క్రైస్తవులు, బౌద్ధులు, సిక్కులు, జైనులు మరియు ఇతర మతస్థులు ఉన్నారు..
జిల్లాలో మలయాళం ప్రధానభాషగా వాడుకలో ఉంది. ఇతర భాషలలో 350 మంది ప్రజలలో వాడుకలో ఉన్న ద్రావిడ భాషాకుంటుంబానికి చెందిన అల్లర్ భాష ఒకటి. 
మలప్పురం జిల్లాలో శాసనాత్మక నియోజకవర్గాలు చాలా ఉన్నాయి
జిల్లాలో 7 తాలూకాలు మరియు రెండు విభాగాలు ఉన్నాయి : తిరూర్ మరియు పెరింతల్మన్నా.
మలప్పురం జిల్లాలో 15 బ్లాక్ పంచాయతీలు, 100 గ్రామ పంచాయితీలు ఉన్నాయి.
మలప్పురం పురపాలకం పరిసర ప్రాంతాలతో కలిపి నగరపాలకంగా మార్చాలని డిమాండ్ చేస్తున్నారు.
మలప్పురం పురపాలకాలు:- 
ప్రతిపాదిత పురపాలక:
మలప్పురం జిల్లాలో కళాలు మరియు సంస్కృతి సంబంధిత ఉన్నత సంప్రదాయం ఉంది. ఈ భూమి నుండి అనేకమంది ప్రఖ్యాత రచయితలు వెలుగులోకి వచ్చారు. ఆధునిక మలయాళ సాహిత్యానికి తండ్రిగా స్తుతించబడిన తుంచత్ ఎళుతచ్చన్ తిరూర్ సమీపంలో ఉన్న త్రిక్కందియార్ వద్ద 400 సంవత్సరాల ముందు జన్మించాడు. 1921లో బ్రిటిష్ ప్రభుత్వానికి వ్యతిరేకంగా మొప్లాహ్ రిబెల్లియన్ ఉద్యమానికి కేంద్రస్థానంగా మలప్పురం చారిత్రక ప్రాధాన్యత ఉంది. జిల్లాలో మలప్పురం తంగల్ సమాధి ఉంది. మలప్పురం బ్రిటిష్ వ్యతిరేక ఉద్యమనాయకుడు మరియు ముస్లిం పండితుడు ఉమర్ ఖ్వాజి జన్మస్థానం. పనక్కాడులో పనక్కాడు తంగల్ కుటుంబం మరియు కేరళ రాష్ట్ర అధ్యక్షులు, ఇండియన్ యూనియన్ ముస్లింలీగ్ కమిటీ ఉన్నాయి. కథాక్కళి మ్యూజియం కళామండలం తిరూర్ నంబిస్సన్ ఏళూరులో జన్మించాడు. మహాకవి వల్లక్కోల్ నారాయణ వంటి కవులు, వి.సి బాలకృష్ణ పణిక్కర్ మరియు మోయింకుట్టి మొదలైన ప్రముఖులు మలప్పురంలో జన్మించాడు. ఙానప్పన సృష్టికర్త పూంతానం పుట్టింది మలప్పురంలోనే.
ప్రఖ్యాత గణిత శాస్త్రఙడు మాధవా ఆఫ్ సంగమగ్రామా యొక్క కేరళా స్కూల్ ఆఫ్ ఆస్ట్రానమీ అండ్ మాధమాటిక్స్, మెలత్తూర్ నారాయణ భాట్టాతిరి, అచ్యుత పిషరతి మరియు కెలల్లూర్ నీలకంఠ సోమయాజి మొదలైన వారు తిరూరు లోని త్రికండియూరులో జన్మించాడు. నారాయణీయం రచయిత మెలపథూర్ భట్టాద్రి ఈ ప్రాంతంలో జన్మించాడు. 
పలు ఆలయాలు, మసీదులు, చర్చిలలో విస్తారమైన సంతలు మరియు ఉత్సవాలు నిర్వహించబడుతుంటాయి.
జిల్లాలోని ప్రధాన ఆలయ ఆలయయ ఉత్సవాలలో తిరుమంధం కున్ను పూరం ఒకటి. కేరళలోని మూడు భగవతి ఆలయాలలో తిరుమన్నంకున్ను ఆలయం ఒకటి. మిగిలిన రెండు కొడుంగల్లూరు
మరియు పనయరకవులలో ఉన్నాయి. పూరం ఉత్సవం మార్చి- ఏప్రిల్ సమయంలో నిర్వహించబడుతుంది. ఈ ఇత్సవంలో సంస్కృతిక విందు కనువిందు చేస్తుంది. 7 రోజులపాటు నిర్వహించబడే దైనందిక పూజ అనేకమందిని ఆకర్షిస్తుంది. ప్రముఖ మాంగల్యపూజ వేలాది యువతులను ఆకర్షిస్తుంది. మాంగల్యపూజలో యువతులు వివాహం జరగాలని అభిలషిస్తూ పూజలో పాల్గొంటారు. తిరుమంధం కోళికోడ్ - పాలక్కాడ్ రాష్ట్రీయ రహదారిలో పెరింతల్మన్నకు పశ్చిమంలో 2కి.మీ దూరంలో ఉంది.
కోత్తకల్ ఆయుర్వేద వైద్య కేంద్రం మరియు ఆలయ ఉత్సవం ప్రాధాన్యత సంతరించుకున్నాయి. కోత్తకల్ పూరం మార్చి- ఏప్రిల్ మాసాలలో నిర్వహించబడుతుంది. ఈ ఉత్సవసమయంలో 
సంక్స్కృతిక ఉత్సవం ఆకర్షణీయంగా ఉంటుంది. 7 రోజుల ఉత్సవంలో ప్రబల క్లాసికల్ కళాకారులు ప్రదర్శనలు ఇస్తారు.
నిలంబూర్ పట్టు ఒక పురాతన ఉత్సవం. నిలంబూర్ కోవిలకం జనవరి మాసంలో నిర్వహించబడుతుంది. వారంపాటు నిర్వహించబడే ఈ ఉత్సవానికి వేలాదిమంది ప్రజలు వస్తుంటారు. ఈ ఉత్సవం పురాతన యుద్ధం మరియు వేటతో సంబంధితమై ఉంటుంది. ఈ సంప్రదాయ ఆచారాలలో గిరిజనతెగ పెద్దలు ప్రధానపాత్ర వహిస్తారు.
కొండొట్టి నెర్చ ఉత్సవం మార్చి మాసంలో 7 రోజులపాటు నిర్వహించబడుతుంది. నెర్చా పళయంగాడిలో ఉన్న కొండొట్టి మసీదులో నిర్వహించబడుతుంది. 18వ శతాబ్దం నుండి ఈ ఉత్సవం నిర్వహించబడుతుంది. ఇక్కడ మసీదు పక్కనే మహమ్మద్ షా సూఫీ సమాధి ఉంది. సమాధిని ముగల్‌శైలిలో నిర్మించబడింది. నెర్చా ఉత్సవంలో పెట్టీ వరవు పేరుతో మతాల మద్య స్నేహసంబంధాలను మెరిగుపరచడానికి నిర్వహించబడుత్య్ంది. నెర్చా ఉత్సవానికి వేలాది మంది వస్తారు. ఉత్సవంలో వ్యాపారం మరియు వినోదం కలగలసిన కార్నివల్ నిర్వహించబడుతుంది.
పుతెంపళ్ళి అండు నెర్చ ఉత్సవం పెరుంపడప్పు వద్ద నిర్వహించబడుతుంది. మసీదులో నిర్వహించబడుతున్న ప్రాముఖ్యత సంతరించుకున్న ఈ వార్షిక ఉత్సవం లక్షలాది మందిని ఆకర్షిస్తుంది. 
ఉత్సవంలో భాగంగా భక్తులకు మరియు పేదవారికి ప్రసాదంగా నెయ్‌సోరు (ఘీరైస్) అందించబడ్జుతుంది.
మలప్పురం జిల్లాలోని మసీదు ప్రబల ఉత్సవాలలో ఓమనూర్ నెర్చా ఒకటి. ఇది వీరుల ధైర్యసాహసాలను గుర్తుచేసుకుంటూ నిర్వహించబడుతుంది. ఓమనూర్ కొండోట్టి నుండి 7కి.మీ దూరంలో మరియు ఎడవన్నప్పరాకు 4 కి.మీ దూరంలో ఉంది.
చర్చి ఉత్సవం మలపరంబ వద్ద నిర్చహించబడే ప్రముఖ చర్చి ఉత్సవం మలపరంబ పెరున్నల్. పెరియపురం, చుంగతారా మరియు ఎడక్కర వద్ద వేసవిలో నిర్వహించబడే చర్చి ఉత్సవాలు కూడా విశేషంగా భక్తులను ఆకర్షిస్తుంది.
వైరంకొడే వైరంకొడే వేళ (ఆలయ ఉత్సవం), మలప్పురంలో నిర్వహించే ప్రబల ఉత్సవాలలో ఒకటి. వర్షికంగా నిర్వహించబడే ఈ ఉత్సవం ప్రతిసంవత్సరం ఫిబ్రవరి మాసంలో నిర్వహించబడుతుంది. ఈ ఉత్సవం 6 రోజులపాటు నిర్వహించబడుతుంది. ఈ ఉత్సవంలో ఊరేగింపు ప్రధానమైనది. సమీపంలోని గ్రామాల నుండి పూత, తిర, కట్టలన్, పులిక్కాల్ మొదలైన జనపద కళా ప్రదర్శనలతో ఈ ఉత్సవం ఆరంభమై వైరంకొడేకు చేరుకుంటారు. ఊరేగింపులో ఎర్రకోటా కలా (అధికంగా అలంకరించబడిన దున్నలు) అధికసంఖ్యలో పాల్గొంటాయి. 
ఉత్సవ సమయంలో అర్ధరాత్రి సమయంలో బాణాసంచా కాల్చబడుతుంది. ప్రతిరోజు ఉదయం కనలాట్టం (భక్తులు నిప్పులమీద నడుస్తారు) నిర్వహించబడుతుంది. ఉత్సవంలో మరొక ఆకర్షణ గ్రామీణ సంత. గ్రామీణులు గృహాలలో తయారు చేసిన మురం, పుల్లుపాయా, కైతోల పపయా, ఉలక్క, చూరల్, మనపత్రంగల్ మొదలైనవి సంతలో విక్రయిస్తారు. అంతేకాక గృహాలలో తయారు చేసిన స్వీట్లు, పిండివంటలు (పొరి, నొరుక్కు) విక్రయానికి తీసుకువస్తారు. ఉత్సవంలో చేపల మార్కెట్ ప్రఖ్యాతి చెందింది. మత్స్యకారులు సాధారణంగా అరుదుగా లభించే చేపలను చెరువులు మడుగులు మరియు నదులలో పట్టినవి తీసుకువచ్చి సంతలో విక్రయిస్తుంటారు. వీటికి సంతలో మంచి గిరాకీ ఉంటుంది.
మలప్పురం జిల్లా పారిశ్రామికంగా వెనుకబడిన జిల్లా. జిల్లాలో ప్రధానంగా ఒక పారిశ్రామిక వాడ ఉంది. జిల్లాలో 16 పరిశ్రమలు, 8 చిన్నతరహా పరిశ్రమలు మరియు వర్కింగ్ యూనిట్లు ఉన్నాయి. 
ప్రైమరీ స్కీం ప్రణాళిక ద్వారా ప్రతిసంవత్సరం 1,000 మంది శిక్షణ పొందుతున్నారు. పనక్కాడ్ వద్ద ఇండస్ట్రియల్ గ్రోత్ సెంటర్ ప్రారంభించడానికి అవసరమైన ప్రయాత్నాలు జరుగుతున్నాయి. 
పయ్యనాడు వద్ద రబ్బర్ ఆధారిత కామన్ ఫెసిలిటీ సెంటర్ మరియు ఇండస్ట్రియల్ ఎస్టేట్ ఉన్నాయి.
మలప్పురం జిల్లాలో వుడ్ సంబంధిత వ్యాపారం అధికంగా కనిపిస్తుంది. కోత్తకల్, ఎడవన, వనియంబలం, కరుల, నిలంబూర్ మరియు మాంపాడ్ లలో వుడ్ సంబంధిత పరిశ్రమలు 100 పైగా ఉన్నాయి. సా మిల్లులు, ఫర్నీచర్ తయారీ సంస్థలు మరియు టింబర్ అమ్మకం మలప్పురం జిల్లాలో అధిక ప్రాధాన్యత కలిగి ఉన్నాయి. మలపురం జిల్లాలో ది ఎంప్లాయీస్ స్టేట్ ఇంసూరెంస్ కార్పొరేషన్ (ఇ.ఎస్.ఐ.సి) శాఖ ఉంది.
జిల్లా ప్రస్తుతం దక్షిణ మలబారులో ఆరోగ్యరక్షణా కేంద్రంగా అభివృద్ధిచెందుతూ ఉంది. పెరిందల్మన్నలో ప్రైవేట్ యాజమాన్య స్పెషల్ హాస్పిటల్స్ (మౌలానా హాస్పిటల్, ఎం.ఇ.ఎస్ మెడికల్ కాలేజ్, ఆల్- షిఫా హాస్పిటల్ మరియు ఎ.ఎం.ఎస్ కో- ఆపరేటివ్ హాస్పిటల్ ) ఉన్నాయి. మంజేరి వద్ద ప్రభుత్వం నిర్వహిస్తున్న జనరల్ హాస్పిటల్ (మునుపు, డిస్ట్రిక్ హాస్పిటల్) ఉంది. 
కోత్తకల్‌లో మూడు ప్రధాన ఆరోగ్యసంరక్షణా కేంద్రాలు (ప్రపంచ ప్రసిద్ధ ఆయుర్వేద వైద్యశాల, మలబార్ ఇంస్టిట్యూట్ ఆఫ్ మెడికల్ సైంసెస్ (ఎం.ఐ.ఎ.ఎస్) మరియు ఐ- మాస్) ఉన్నాయి.
మలప్పురం జిల్లాలోని కరిప్పూర్ వద్ద " కరిపూర్ ఇంటర్నేషనల్ ఎయిర్‌పోర్ట్ " (మలప్పురం నుండి 25కి.మీ) ఉంది.
రెండు రైల్వే లైన్లు, అవి మంగళూరు - మద్రాస్ మరియు నిలంబూర్ - షోరనూర్ రైల్వే లైన్ జిల్లా గుండా. జిల్లా తూర్పు ప్రాంతాలలో తీర ప్రాంతాల్లో ద్వారా మాజీ పాస్లు మరియు తరువాతి మంగళూరులో - మద్రాస్ లైన్ వల్లిక్కున్ను, పరప్పనంగది, తనుర్ (భారతదేశం), తిరుర్, తిరునవయ మరియు కుత్తిప్పురం (ఉత్తరం నుండి దక్షిణానికి) రైల్వే స్టేషన్లు ఉన్నాయి. నిలంబూర్ - షోరనూర్ రైల్వే లైన్ నిలంబూర్, వనియంబలం, తువుర్, మెలత్తుర్, కేరళ, పత్తిక్కద్, (పెరింతల్మన్న), అంగదిపురం మరియు చెరుకర రైల్వే స్టేషన్లు ఉన్నాయి.
జిల్లాలోని అన్ని నగరాలకు మరియు గ్రామీణ ప్రాంతాలకు బసు సర్వీసులు లభ్యమౌతున్నాయి. కేరళ 300 దూరమార్గ బసులను నడుపుతుంది. జిల్లాలో కె.ఎస్.ఆర్.టి.సి. బసు స్టేషన్లు (మలప్పురం డిపో, పొన్నై, పెరింతలమన్న మరియు నిలంబూరు) ఉన్నాయి.
జిల్లాలో చక్కని రహదారి మార్గం ఉంది. జాతీయరహదారి -17 (జాతీయరహదారి -66 గా మార్చబడింది) జిల్లాలోని ఇడిముళిక్కల్ వద్ద జిల్లాలో ప్రవేశిస్తుంది. ఇది కాలికట్ విశ్వవిద్యాలయం, కోత్తకల్,ంవలంచెరి, కుట్టిపురం, తవనూర్, పొన్నై, పుదుపొన్నై, వెలియన్‌కోడ్ మరియు కడిక్కడు వరకూ పయనించి ముగుస్తుంది. ఇది 82 కి.మీ పొడవుంటుంది. రహదారి త్రిసూరు జిల్లా వరకు పొడిగించబడి ఉంది. జాతీయరహదారి 213 (జాతీయరహదారి -966 గా మార్చబడింది) జిల్లాలోని ఇయక్కరప్పాడి రామనత్తుక్కర వద్ద జిల్లాలో ప్రవేశించి కొండోట్టి, మలప్పురం, పెరితలమన్నమరియు కరినకల్లతాని వద్ద ముగుస్తుంది. ఈ రహదారి పొడవు 68కి.మీ.
రాష్ట్రీయ రహదారులలో తిరూరు - మంజెరి, మలప్పురం - పరప్పనగాడి, కోళికోడ్ - నిలంబూరు రోడ్డు జిల్లాను దాటి వెళుతుంటాయి. జిల్లలో మొత్తంగా 208.178 కి.మీపొడవున రాష్ట్రీయ రహదారి ఉంది. 1220కి.మీ పొడవైన ప్రధాన జిల్లా రహదారులు ఉన్నాయి. 102 కి.మీ పొడవై ఇతర రాష్ట్రీయ రహదారులు, మరియు 160కి.మీ పొడవై గ్రామీణ రహదార్లు ఉన్నాయి.
చలియార్, కడలుండి పుళా, భారతపుళా, తుతా నది మరియు ఉపనదులు జిల్లాలో ప్రవహిస్తున్నాయి. వీటిమీద పలు రహాదరి వంతెనలు ఉన్నాయి. వీటిలో కుట్టిపురం వంతెన, తూతా వంతెన మరియు పులమంతోలె వంతెన ప్రధానమైనవి. కోత్తకడవు, పరక్కడవు, తయ్యిలకడవు, పనంపుళా, కూమంకల్లు, నూరాడి, కొట్టిలంగాడి నది, అన్నక్కయం, మెలత్తూర్ (కేరళ), కాలికవ్వు, ఒలిపరం, వడప్పురం, మిలాడి (కేరళ, కరీంపుళా, కూరాడ్, కొట్టాడిక్కడవు, చెరుపుళా (అరీకొడే), కడంగలూర్, పూంకుడి చలియార్ నది మీద నిర్మించబడ్డాయి. ఉపనదులకు ఎడకులం, తలకడత్తూర్, తిరూర్, ఉన్నియల్, మంగాట్టి, ఎట్టిక్కడవు తిరూరు నది మీద నిర్మించబడ్డాయి. టి.ఎన్ కాలువ మీద తిరూర్ వంతెన నిర్మించబడింది.మలప్పురం జిల్లాల్లో వాహన రిజిస్ట్రేషన్లు.
తెంజిపాలెం వద్ద కాలికట్ విశ్వవిద్యాలయం ఉంది. ఎ.ఎం.యు. చెలమల వద్ద (అలిగర్ ముస్లిం విశ్వవిద్యాలయం) మలప్పురం సెంటర్ ఉంది. ఎడు హెల్త్ సిటీ వద్ద ఇ.ఎఫ్.ఎల్.యు (ఇంగ్లీష్ మరియు విదేశీ భాషల విశ్వవిద్యాలయం) ఎ.ఎఫ్.ఎల్.యు మలప్పురం కాంపస్ స్థాపించాలని ప్రతిపాదించబడింది. తుంచన్ పరంబు నుండి 26కి.మీ దూరంలో తుంచత్తు ఎళుత్తచ్చన్ మలయాళం విశ్వవిద్యాలయం ఉంది. ఆయుర్వేద విశ్వవిద్యాలయం స్థాపించడానికి ప్రయత్నాలు ఆరంభం అయ్యయి. జిల్లాలో 4 ఎజ్యుకేషన్ జిల్లాలు (మలప్పురం, వండూర్, తిరురంగాడి, మరియు 17 సబ్ ఎజ్యుకేషన్ డిస్ట్రిక్స్)!ఉన్నాయి. వ్యవసాయ ఇంజనీరింగ్ & టెక్నాలజీ, టవనుర్ యొక్క 
ఇంజనీరింగ్ మరియు టెక్నాలజీ, వలంచెరి యొక్క * కొచ్చిన్ కాలేజ్మలప్పురం రెవెన్యూ డిస్ట్రిక్ టెల్కాం సర్వీసులు మలప్పురం సెకండరీ స్విచింగ్ ప్రాంతంలో పనిచేస్తాయి. జిల్లాలో 7 డివిషనల్ ఆఫీసులు (మంజేరి, నిలంబూరు, పెరిందమల, తిరూర్, పొన్నని, మరియు పరప్పనన్‌గాడి) ఉన్నాయి.
మలయాళయం మనోరమ, మత్రుభూమి, మధ్యమం, చంద్రిక (మలయాళం వార్తాపత్రిక), దేశాభిమాని పత్రికలకు జిల్లాలో స్వంతప్రచురణా సంస్థలు ఉన్నాయి. ప్రహేళిక మరియు ఫ్లాష్ ఈవెనింగ్ ఎడిషనులుగా వెలువడుతున్నాయి. మతం మరియు సంప్రదాయక ప్రాతిపదిక మీద మాసపత్రిక, పక్షపత్రికలు వెలువడుతున్నాయి. జిల్లాలో దాదాపు మలయాళ చానల్స్ అన్నింటికీ కార్యాలయాలు ఉన్నాయి. జిల్లాలో మలప్పురం కేబుల్ విషన్ (ఎం.సి.వి), ఆసియానెట్ కేబుల్ విషన్ (ఎ.చి.వి) మరియు డెన్ మలబార్ విషన్ మొదలైన కేబుల్ టి.వి చానళ్ళు ఉన్నాయి. అప్ హిల్ వద్ద మలప్పురం ప్రెస్ క్లబ్ ఉంది. మలప్పురం మరియు మంజేరి వద్ద దూరదర్శన్ రిలే స్టేషన్లు ఉన్నాయి. జిల్లాలోని మంజేరి వద్ద ఆల్ ఇండియా రేడియా ఎఫ్.ఎం. బ్రాడ్‌కాస్టింగ్ స్టేషన్ ఉంది.
మలప్పురం జిల్లాను రెండుగా విభజించాలని ప్రతిపాదన చేసారు. కొత్త జిల్లాకు తిరూర్ కేంద్రంగా చేయాలని ప్రతిపాదిస్తున్నారు. 2911 గణాంకాలు అనుసరించి మలప్పురం జిల్లా జనసంఖ్య 
41,10,956. రాష్ట్ర జనసంఖ్యలో ఇది 12.31%. అభివృద్ధి ప్రణాళిక నిధి మంజూరులో జనసంఖ్య ప్రాతిపదికగా తీసుకోవడం లేదు.